|  |
| --- |
| Description: C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **GJYKATA SUPREME E KOSOVËS**  VRHOVNI SUD KOSOVA – SUPREME COURT OF KOSOVO |

**C-IV-13-2148**

*Parashtruesi i Ankesës*

**B. P,** Pejë

Kundër

*Pala kundërshtare*

**Agjencia Kosovare e Privatizimit (AKP) – ( NSH ‘’N R‘’** në likuidim), rruga “Agim Ramadani”, nr.**-**23, Prishtinë.

Dhoma e Posaçme e Gjykatës Supreme të Kosovës për çështjet në lidhje me Agjencinë Kosovare të Privatizimit (DHPGJS), gjyqtari Gazmend Sylaj me 14 shtator 2020 lëshon këtë:

**A K T V E N D I M**

**1. Ankesa e ankuesit konsiderohet e tërhequr.**

**2. Nuk caktohen shpenzime gjyqësore.**

**Rrethanat faktike dhe procedurale**

Me datë 10 tetor 2013, ankuesi parashtroj ankesë kundër Vendimit të Autoritetit të Likuidimit PEJ130-0152 të datës 9 shtator 2013 (në tekstin e mëposhtëm Vendimi), me të cilin i ishte refuzuar kërkesa për kompensim për paga të papaguara në shumë prej 2,000.00 ( dy zero zero zero) Euro, nga NSH ‘’N R’, (në likuidim).

Ankesës i janë bashkangjitur:

* Kopja e Vendimit.

AKP 29 gusht 2018 parashtrojë përgjigjen.

AKP propozoj që ankesa e ankuesit të hedhet si e papranueshme ose refuzohet si e pabazuar.

Përgjigja e AKP ju dorëzua ankuesit 18 shtator 2018.

Nuk u parashtrua përgjigje.

Me 24 korrik 2020, gjykata lëshoj një vërejtje për ankuesin mbi pagesën e taksës gjyqësore. Me të njëjtën vërejtje ankuesi u informua se nëse taksat nuk paguhen brenda periudhës së caktuar prej 15 ditësh, ankesa do të konsiderohet e tërhequr.

Vërejtja e lartcekur ju dorëzua ankuesit me datë 3 gusht 2020.

Deri me datën e lëshimit të këtij vendimi ankuesi nuk ka paguar taksat gjyqësore.

**Arsyetimi ligjor**

Ankesa konsiderohet e tërhequr.

Neni 76.3 i Ligjit Nr.06-L086 për DHPGJS parasheh:

*Në interpretimin dhe zbatimin e këtij ligji, kudo që është e nevojshme për të zgjidhur një çështje procedurale që nuk trajtohet mjaftueshëm me këtë ligj, Dhoma e Posaçme do të zbatojë mutatis mutandis dispozita përkatëse të Ligjit mbi Procedurën Kontestimore.*

Ankuesi konform dispozitës së nenit 253.4 të LPK-së *ka për detyrë që ankesës t’ia bashkëngjis vërtetimin mbi taksën gjyqësore të paguar.*

Ne vazhdim dispozita 253.5 parasheh: *Në qoftë se paditësi/ja nuk e paguan taksën gjyqësore të përcaktuar për padinë as pas vërejtje së dërguar nga gjykata, edhe pse nuk ekzistojnë konditat për lirim nga detyrimi i pagimit të taksës gjyqësore, do të konsiderohet se padia është tërhequr.*

Me 24 korrik 2020, gjykata përmes vërejtjes kërkoj nga ankuesi, që të bëj pagesën e taksës gjyqësore, duke e njoftuar se ankesa e tij do të konsiderohet e tërhequr nëse ai nuk e paguan taksen gjyqësore.

Ankuesit i është lejuar afati prej 15 ditësh që ta bëj pagesën e taksës gjyqësore. Sipas vlerësimit të gjykatës, ky është një afat i mjaftueshëm kohor.

Ankuesi ka për obligim ta paguaj taksat gjyqësore. Taksat gjyqësore aplikohen sipas nenit 63 të Ligjit të DHPGJS në lidhje me udhëzimin e KGJK-së nr. 01/2017, lidhur me taksat gjyqësore.

Nga kjo gjykata konsideron se ankuesi nuk ka interes për çështjen juridike të tij dhe se në rastin konkret sipas dispozitave ligjore ankesa konsiderohet e tërhequr.

Gjykata nga gjitha arsyet e lartcekura nuk hyri në shqyrtim të çështjes, në merita të saj.

Andaj u vendos si në dispozitiv.

**Shpenzimet Gjyqësore**

Në pajtim me nenin 62 të Ligjit të DHPGJS (Ligji nr. 06/L-086), secila palë i bartë shpenzimet e veta.

Andaj u vendos si në dispozitiv.

**Këshillë juridike**

Kundër këtij aktvendimi mund të parashtrohet ankesë me shkrim në Kolegjin e Apelit të DHPGJS brenda 15 ditëve nga pranimi i këtij aktvendimi. Ankesa duhet të dorëzohet në bazë të nenit 9.6 të Ligjit për DHPGJS.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Gazmend Sylaj, Gjyqtar